หุ้นไทย16ม.ค.ปิดลบ7.80จุด
ดัชนีหุ้นไทยปิดตลาดที่ระดับ 1037.01 จุด ลดลง 7.80 จุด หรือ 0.75% มูลค่าการซื้อขาย 13,759.69 ล้านบาท
16 ม.ค. 2555

ดัชนีหุ้นไทยปิดตลาดที่ระดับ 1037.01 จุด ลดลง 7.80 จุด หรือ 0.75% มูลค่าการซื้อขาย 13,759.69 ล้านบาท




ดัชนีหุ้นไทยวันนี้(16 ธ.ค.55) ปรับตัวลดลงตั้งแต่เปิดตลาด เนื่องจากนักลงทุนกังวลกรณีที่เอสแอนด์พีประกาศลดอันดับความน่าเชื่อถือของ 9 ประเทศยุโรป ขณะที่มูลค่าการซื้อขายเบาบางลงอย่างเห็นได้ชัด เพราะนักลงทุนชะลอการซื้อขายเพื่อรอดูสถานการณ์ ส่งผลให้ดัชนีปิดตลาดที่ 1037.01 จุด ลดลง 7.80 จุด หรือ 0.75% มีมูลค่าการซื้อขาย 13,759.69  ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTTEP ปิดที่ระดับ 170.50 บาท ลดลง 4 บาท หรือ 2.29% มูลค่าซื้อขาย 848.03 ล้านบาท2. BANPU ปิดที่ระดับ 562 บาท ลดลง 10 บาท หรือ 1.75% มูลค่าซื้อขาย 706.45 ล้านบาท3. CPF ปิดที่ระดับ 34.50 บาท ลดลง 0.25 บาท หรือ 0.72% มูลค่าซื้อขาย 474.20 ล้านบาท4. KBANK ปิดที่ระดับ 116.50 บาท ราคาไม่เปลี่ยนแปลง มูลค่าซื้อขาย 470.09 ล้านบาท5. SCB ปิดที่ระดับ 112 บาท ลดลง 1 บาท หรือ 0.88% มูลค่าซื้อขาย 448.73 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ บล.โนมูระ พัฒนสิน กล่าวว่า ดัชนีหุ้นไทยวันนี้ซึมตัวลงและติดลบตลอดทั้งวัน เนื่องจากนักลงทุนกลับมากังวลปัญหาหนี้ยุโรป หลังเอสแอนด์พีประกาศลดอันดับเครดิตของ 9 ประเทศยุโรป ส่งผลให้มีแรงเทขายหุ้นกลุ่มพลังงานและปิโตรเคมีออกมาฉุดตลาด ส่วนการลงทุนในวันพรุ่งนี้คาดว่าดัชนียังคงแกว่งตัวกรอบแคบ เพราะปัญหายุโรปยังไม่มีพัฒนาการใหม่ๆ โดยดัชนีมีแนวรับที่ระดับ 1030-1025 จุด แนวต้าน 1045-1047 จุด ส่วนกลยุทธ์การลงทุนแนะนำทยอยซื้อหุ้นแบงก์หากมีการประกาศผลประกอบการออกมาระหว่างวัน